Nursyirwan Effendi

Prof. Dr. rer.soz. **Nursyirwan Effendi** (lahia 24 Juni 1964) adolah saurang paka antropologi pambangunan jo ekonomi Indonesia. Inyo marupoan Guru Besar Ilmu Antropologi Universitas Andalas (Unand) sajak 2008. Inyo manjabat sabagai Direktur Sekolah Pascasarjana Unand sajak 2020, Dekan Fakultas Ilmu Sosial dan Politik (FISIP) Unand pariode 2012–2016, jo Ketua Umum Asosiasi Antropologi Indonesia (AAI) pariode 2010–2015.

Sabelumnyo, Nursyirwan Effendi parnah manjadi Ketua Jurusan Antropologi FISIP (2000–2002); Sekretaris Lembaga Pengabdian Kepada Masyarakat (LPM) Unand (2002-2004); jo Kepala Balai Kajian Sejarah dan Nilai Tradisional (BKSNT) Padang wilayah kerja Sumatera Barat, Bengkulu dan Sumatera Selatan (2004–2007).

## Latar balakang jo pandidikan
Nursyirwan Effendi dilahiakan di Jakarto pado 24 Juni 1964. Inyo adolah anak laki-laki dari Prof. Dr. H. Aminuddin Rasyad, Guru Besar Ilmu Pendidikan Institut Agama Islam Negeri (IAIN, kini UIN) Syarif Hidayatullah Jakarta nan parnah manjabat dekan fakultas tarbiyah di kampus itu pado pariode 1983–1987. Ibunyo banamo Hj. Hasnah.

Nursyirwan maanyam pandidikan di SD Negeri Situgintung 02 Pagi, Tangerang (1969–1975), SMP Negeri 19 Jakarta (1975–1979) jo Jurusan Ilmu Pengetahuan Alam (IPA) SMA Negeri 47 Jakarta (1979–1982). Inyo maraih gala Doktorandus (Drs.) Sarjana Jurusan Antropologi Fakultas Ilmu Sosial dan Ilmu Politik Universitas Indonesia, Depok pado taun 1989. Inyo panah maikuti *Internship Program* bidang Antropologi di School of Oriental and African Studies, London, Inggris pado musim dingin 1992. Kemudian, inyo mandapek gala *Doctor Rerum Sozialwissenshaften* (Dr. rer.soz) bidang Antropologi Sosial dari Fakultät für Soziologie Universität Bielefeld, Jerman, dengan predikat *Magna Cum Laude* pada tahun 1999. Inyo berhasil mampatahankan disertasinyo nan bajudul *Minangkabau Rural Markets: Their System, Roles and Functions in the Market Community of West Sumatra* basamo bimbingan promotor Prof. Dr. Günther Schlee jo Prof. Dr. Hans-Dieter Evers.

## Kahidupan pribadi
Nursyirwan manikahi Dr. Eka Fauzihardani, nan juo saurang akademisi nan maaja di Departemen Akuntansi Fakultas Ekonomi Universitas Negeri Padang. Dari panikahannyo tu, Nursyirwan mamparoleh ampek urang anak.

## Karya tulih

* *Koentjaraningrat dan antropologi di Indonesia* (1997).
* *Minangkabau rural markets: their system, roles and functions in the market community of West Sumatra* (Disertasi, 1999).
* *Minangkabau Rural Markets: Trade and Traders in West Sumatra, Indonesia* (2005).
* *Antropologi dan Pembangunan Masyarakat Lokal: Persembahan untuk Prof. Imran Manan, M.A., M.A., Ph.D.* (bersama Lucky Zamzami, 2007).
* *Memahami Konstruksi Budaya ekonomi Khas Indonesia: Suatu Pandangan Berbasis Riset (research-based insight)* (2011).
* *Identifikasi Strategi Adaptasi Komunitas Indonesia di Negeri Sembilan, Malaysia* (2011)
* *Analisis Konteks: Pengetahuan Tradisional dan Ekspresi Budaya Tradisional berbasis Muatan Lokal Kebudayaan di Sumatera Barat* (2014).
* *Komunitas Pembangunan dan Globalisasi* (bersama Alfan Miko dan Lucky Zamzami, 2017).
* 

## Liek pulo

* Damsar, paka sosiologi di kampus nan samo.
* Asrinaldi, paka politik di kampus nan samo.

## Rujuakan